

Υπόδ. 2

ΕΛΛΗΝΙΚΗ ΔΗΜΟΚΡΑΤΙΑ Ξάνθη 13/ 06/2018

Νομός Ξάνθης

# Δήμος Ξάνθης

Δ/νση ΚΠΑΠΠ

Τμήμα Αθλητισμού

|  |  |  |  |
| --- | --- | --- | --- |
| Ταχ. Δ/νση: |  | Τίτλος: | Προμήθεια αθλητικού εξοπλισμού στίβου του Δ.Α.Κ. Δήμου Ξάνθης. |
| Ταχ. Κώδ.: | 671 32 Ξάνθη |
| Πληροφορίες |  | Προϋπ/σμος: | 14.198,00 € (με Φ.Π.Α.) |
| Τηλέφωνο: | 25410 66858 |  |  |
| F A X: | 25410 66858 | ΚΑΕ: | Κ.Α 02.15.7135.02 |

### ΤΕΧΝΙΚΗ ΠΕΡΙΓΡΑΦΗ

Με την παρούσα τεχνική περιγραφή προβλέπεται η προμήθεια αθλητικού εξοπλισμού και συγκεκριμένα ενός (1) στρώματος άλματος εις ύψος, ενός ζεύγους στυλοβατών και ενός(1) πήχη που θα χρησιμοποιούνται από τους αθλούμενους στο χώρο του στίβου του Δ.Α.Κ. Δήμου Ξάνθης.

Συγκεκριμένα:

1. **ΣΤΡΩΜΑ ΑΛΜΑΤΟΣ ΕΙΣ ΥΨΟΣ**

Το Στρώμα Ύψους να πληροί όλες τις απαιτήσεις και τα στάνταρτ της Διεθνούς Ομοσπονδίας Στίβου και να διαθέτει Πιστοποιητικό I.A.A.F. επί ποινή αποκλεισμού.

Το στρώμα να αποτελείται από τέσσερα (-4-) τμήματα βάσης, το παπλωματίδιο ANTI-SPIKE διπλής όψης και το αδιάβροχο κάλυμμα προστασίας. Οι συνολικές διαστάσεις του στρώματος να είναι κατ’ ελάχιστο 6,00x4,00x0,71m. Το ελάχιστο πλάτος να είναι λίγο μικρότερο στην αρχή και στο τέλος του μήκους του, έτσι ώστε να περικλείεται και η τοποθέτηση των στυλοβατών, σύμφωνα με τους κανονισμούς της I.A.A.F. ως προς την σωστή απόσταση μεταξύ τους.

Το προσφερόμενο στρώμα να αποτελείται από τα εξής διακεκριμένα τμήματα που έχουν τα παρακάτω αναλυτικά τεχνικά χαρακτηριστικά :

* από τα εξωτερικά καλύμματα των τμημάτων βάσης.
* από το εσωτερικό αφρώδες υλικό των τμημάτων βάσης.
* από το παπλωματίδιο AntiSpike.
* από το κάλυμμα καιρικών συνθηκών (κάλυμμα βροχής)
* Από μία σχάρα τοποθέτησης του στρώματος

**α) ΤΑ ΕΞΩΤΕΡΙΚΑ ΚΑΛΥΜΜΑΤΑ** των στρωμάτων να είναι κατασκευασμένα από 18ΟΖ πολυεστέρα με δυνατότητα κρούσης 390 psi, επιχρισμένο με vinyl και στις δύο πλευρές για υψηλή αντοχή, αντίσταση κατά της υγρασίας και των καιρικών συνθηκών, ανεξίτηλο και απαραμόρφωτο, ειδικά σχεδιασμένο για να βελτιώνει την σκληρότητα τους και να συντηρεί την ποιότητα του αφρώδες υλικού.

H οροφή των τμημάτων της βάσης να καλύπτεται εξ΄ ολοκλήρου από ύφασμα πολυεστέρα επιχρισμένο με vinyl (AntiSpike-πυκνό διχτύωμα), επιτρέποντας την ιδανική συμπίεση κατά την διάρκεια της πτώσης και αποδέσμευσης κατάλληλων ποσοτήτων αέρος.

Όλες οι ραφές των καλυμμάτων των στρωμάτων να είναι από extra heavy #138 nylon και κατά την κατασκευή να ακολουθείται η εξής διαδικασία :

Οι ραφές να διπλώνονται και τριπλοράβονται και μετά να συγκολλούνται εν θερμό. Επιπλέον λωρίδες στις εσωτερικές πλευρές να ενισχύουν την όλη ισχυρή κατασκευή.

Το κάλυμμα του κάθε τμήματος, περιμετρικά στις 3 πλευρές, να ανοίγει και να κλείνει με ισχυρό φερμουάρ.

Τα τμήματα (καλύμματα) των στρωμάτων να συνδέονται μεταξύ τους, με πόρπες και ταινίες από PVC, εύκολες στη χρήση τους (συναρμολόγηση-αποσυναρμολόγηση). Επίσης, στην οροφή των τμημάτων βάσης να φέρουν ταινίες από Velcro (αρσενικό-θηλυκό), έτσι ώστε να ενοποιείται η πάνω επιφάνεια και ταυτόχρονα να ασφαλίζει.

Περιμετρικά τα καλύμματα των τμημάτων της βάσης θα φέρουν λαβές για την εύκολη μεταφορά τους, ραμμένα σε σχήμα ``Χ`` και θερμοκολλημένα με εσωτερική ενίσχυση.

Επίσης, περιμετρικά η οροφή των τμημάτων θα φέρει επιχρωμιωμένα ατσάλινα δαχτυλίδια για το δέσιμο-ασφάλιση του στρωματίδιου AntiSpike.

**β) ΤΟ ΕΣΩΤΕΡΙΚΟ ΑΦΡΩΔΕΣ ΥΛΙΚΟ ΤΩΝ ΤΜΗΜΑΤΩΝ ΒΑΣΗΣ** των στρωμάτων, να περιέχει αφρώδες υλικό από polyurethane επιλεγμένης πυκνότητας περίπου 25kg/m2, υψηλής αντοχής (UV).

Το αφρώδες υλικό των στρωμάτων στο ΕΠΑΝΩ και στο ΚΑΤΩ τμήμα να είναι συμπαγές σε όλη του την επιφάνεια, τα ενδιάμεσα μέρη του να είναι σε διασταυρούμενα τμήματα (τούνελ), έτσι ώστε να επιτυγχάνεται η μέγιστη δυνατή ελαστικότητα των στρωμάτων και να κάνει απαλή την πτώση των αθλητών κάτω από ποικίλες συνθήκες.

**γ) ΤΟ ΣΤΡΩΜΑΤΙΔΙΟ ANTISPIKE** να είναι από ύφασμα πολυεστέρα επιχρισμένο με vinyl (AntiSpike - πυκνό διχτύωμα), διπλής όψης.

Εσωτερικά να φέρει αφρώδες υλικό από polyurethane επιλεγμένης πυκνότητας περίπου 25kg/m2, υψηλής αντοχής (UV) και πάχους περίπου 5,5 cm.

Περιμετρικά να φέρει επιχρωμιωμένα ειδικά κλείστρα με ασφάλεια που εξασφαλίζουν την σταθερή τοποθέτηση του στρωματίδιου Spike στην οροφή του Στρώματος

Το στρωματίδιο AntiSpike να καλύπτει το σύνολο της επιφάνειας του Στρώματος.

**δ) ΤΟ ΚΑΛΥΜΜΑ ΚΑΙΡΙΚΩΝ ΣΥΝΘΗΚΩΝ** (κάλυμμα βροχής) να είναι κατασκευασμένο από το ίδιο υλικό που έχουν κατασκευαστεί τα εξωτερικά καλύμματα των στρωμάτων και να καλύπτουν το στρώμα σε περίπτωση αδράνειας για ασφάλεια. Να δένεται στο κυρίως στρώμα με δέστρες (πόρπες) και ιμάντες.

**ε) Η σχάρα τοποθέτησης του στρώματος** (χρησιμοποιείται για την τοποθέτηση του στρώματος στο έδαφος).

Να είναι κατασκευασμένη από ατσάλινο κοιλοδοκό 80x20mm και επενδύσεις από λωρίδες ξύλου (ειδικά επεξεργασμένες). Η σχάρα να είναι υπερυψωμένη 10cm από το έδαφος και διαιρούμενη για εύκολη μεταφορά και τοποθέτηση.

1. **ΣΤΥΛΟΒΑΤΕΣ ΑΛΜΑΤΟΣ ΕΙΣ ΥΨΟΣ**

Το ζεύγος στυλοβατών άλματος εις ύψος να πληροί όλες τις απαιτήσεις και τα στάνταρτ της Διεθνούς Ομοσπονδίας Στίβου και να διαθέτει Πιστοποιητικό I.A.A.F. επί ποινή αποκλεισμού.

Οι στυλοβάτες να είναι τηλεσκοπικοί και εφοδιασμένοι με διπλά στηρίγματα (ζευγάρια) για τον πήχη. Το ένα να συμμορφώνεται με την ένδειξη του ύψους και το άλλο να είναι 50cm χαμηλότερα. Να είναι κατασκευασμένοι από ειδικά προφίλ ανοδιωμένου αλουμινίου διαφορετικών διατομών. Το σταθερό τμήμα να είναι από προφίλ 140x75mm περίπου, και εγκατεστημένο πάνω σε βαριά ατσάλινη γαλβανισμένη και ηλεκτροστατικά βαμμένη βάση σε σχήμα ανάποδου Τ. Να είναι εξοπλισμένη με ρεγουλατόρους και τροχούς μεταφοράς. Το κινητό τμήμα (τηλεσκοπικού τύπου) στήριξης του πήχη, να είναι από προφίλ Ø90mm περίπου, ειδικά σχεδιασμένο γι’ αυτή την χρήση, ώστε να ολισθαίνει ομαλά μέσα στο σταθερό τμήμα.

Να έχει την δυνατότητα ρύθμισης ύψους του πήχη από 1,15m έως 2,65m,με ενδείξεις σε μέτρα και εκατοστά. Το σύστημα ανύψωσης και καθόδου του τηλεσκοπικού τμήματος και στηριγμάτων, να πραγματοποιείται μηχανικά με ειδικό μηχανισμό από ανοξείδωτο στρόφαλο με μανιβέλα και φρένο βασισμένο σε γρανάζι με ατέρμονα άξονα (worm gear system). Να εξασφαλίζεται έτσι μεγάλη ακρίβεια, εύκολη λειτουργία και αυτόματη ρύθμιση του ύψους του πήχη.

Η μετροταινία επιλογής ύψους να είναι προστατευμένη σε κοίλη εσοχή του στυλοβάτη και να είναι εύκολα ανταλλάξιμη χωρίς την αποσυναρμολόγηση του μηχανισμού ανύψωσης.

1. **ΠΗΧΗΣ ΑΛΜΑΤΟΣ ΕΙΣ ΥΨΟΣ**

Ο Πήχης Άλματος σε Ύψος να πληροί όλες τις απαιτήσεις και τα στάνταρτ της Διεθνούς Ομοσπονδίας Στίβου (IAAF). Να έχει πιστοποίηση εν ισχύ από την IAAF

Ο πήχης να κατασκευάζεται από υλικό FIBERGLASS, και είναι κυκλικής διατομής εκτός από τα ακραία τμήματα του. Το συνολικό μήκος του πήχη είναι 4,00m ±2cm στο. Το μέγιστο βάρος του πήχη να είναι 2kg και η διάμετρος του κυκλικού τμήματος του πήχη είναι 30mm ± 1mm.

Ο πήχης να αποτελείται από τρία μέρη - την κυκλική ράβδο και δύο ακραία τμήματα, που το καθένα έχει πλάτος 35mm και μήκος 15cm, προκειμένου να εδράζεται στα στηρίγματα των στυλοβατών. Αυτά τα ακραία τμήματα είναι ημικυκλικά (προφίλ Ω) με μια εμφανώς καθορισμένη επίπεδη επιφάνεια, πάνω στην οποία εδράζεται ο πήχης στα στηρίγματα. Αυτή η επίπεδη επιφάνεια δεν είναι ψηλότερη από το κέντρο της κάθετης διατομής του πήχη. Τα ακραία τμήματα να είναι σκληρά και λεία. Να καλύπτονται από καουτσούκ το οποίο θα έχει την ιδιότητα να αυξάνει την τριβή ανάμεσα σε αυτά και στα στηρίγματα.

Ο Έλεγχος ελαστικότητας κάθε πήχη να γίνεται με ανάρτηση ενός βάρους 3kg, στο μέσον του πήχη όταν αυτός είναι τοποθετημένος. Να κάμπτεται το πολύ 7cm.

Οι νόμιμες κρατήσεις βαρύνουν τον ανάδοχο και η χρηματοδότησή του θα γίνει από δημοτικούς πόρους σε βάρος του κωδικού 02.15.7135.02 του έτους 2018. Η προμήθεια θα γίνει σύμφωνα με τις διατάξεις του **Ν. 4412/2016** (ΦΕΚ 147/08.08.2016 τεύχος Α΄).

**Τρόπος Παράδοσης:**

Η παράδοση των ειδών θα γίνει εφάπαξ, . Τα έξοδα μεταφοράς βαρύνουν τον προμηθευτή.

**Χρόνος Παράδοσης:**

Η παράδοση των ειδών θα γίνει εντός τριάντα **(30)** ημερών από την παραγγελία του Δήμου.

**Τόπος Παράδοσης:**

Η παράδοση θα γίνει κατόπιν υπόδειξης από την αρμόδια υπηρεσία του Δήμου.

**Παραλαβή υλικών:**

Η παραλαβή των ειδών θα γίνει από την αρμόδια επιτροπή παραλαβής, σύμφωνα με το άρθρο 221 παρ. 11β του Ν. 4412/2016.

**Συναρμολόγηση-τοποθέτηση των υλικών:**

Η συναρμολόγηση- τοποθέτηση των ειδών, βαρύνουν τον προμηθευτή.

Στην προμήθεια να περιλαμβάνεται το καρότσι μεταφοράς.

**ΤΕΧΝΙΚΕΣ ΠΡΟΔΙΑΓΡΑΦΕΣ - ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Τα προς προμήθεια είδη αναφέρονται αναλυτικά παρακάτω. Οι τιμές προκύπτουν μετά από έρευνα αγοράς.

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΟΥΣ** | **ΜΟΝΑΔΑ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΔΑΠΑΝΗ** |
| 1 | ΣΤΡΩΜΑ ΑΛΜΑΤΟΣ ΕΙΣ ΥΨΟΣ |  | 1τμχ |  | **9.800**€ |
| 2 | ΣΤΥΛΟΒΑΤΕΣ ΑΛΜΑΤΟΣ ΕΙΣ ΥΨΟΣ (ΖΕΥΓΟΣ) |  | ΖΕΥΓΟΣ |  | **1.500**€ |
| 3 | ΠΗΧΗΣ ΑΛΜΑΤΟΣ ΕΙΣ ΥΨΟΣ |  | 1τμχ |  | **150**€ |
|  | | | **ΣΥΝΟΛΟ ΧΩΡΙΣ ΦΠΑ** | | **11.450**€ |
| Φ.Π.Α. 24% | | 2.748€ |
| **ΣΥΝΟΛΟ ΜΕ ΦΠΑ** | | **14.198**€ |

|  |  |
| --- | --- |
| Ο Συντάξας  Ιππόλυτος Πουτακίδης  ΠΕ Μηχανολόγων Μηχανικών | ΕΛΕΓΧΘΗΚΕ  Ο Προϊστάμενος Τμήματος Αθλητισμού & Νέας Γενιάς  Θανάσης Πανδρακλάκης ΠΕ Φυσικής Αγωγής |
| ΘΕΩΡΗΘΗΚΕ Η Προϊσταμένη Δ/νσης  Κοινωνικής Προστασίας, Παιδείας Αθλητισμού, Πολιτισμού  Ξανθή Γκαϊτατζή ΠΕ Kοινωνικής Κατεύθυνσης | |